18.7.2023
EL
Επίσημη Εφημερίδα της Ευρωπαϊκής Ένωσης
C 253/23
Το μεγάλο υψομετρικό εύρος της περιοχής, με πεδινές περιοχές και πλαγιές που φτάνουν σε υψόμετρο άνω των 380 m, έχει ως αποτέλεσμα διακυμάνσεις στις συνθήκες καλλιέργειας και καθορίζει τη χωρική κατανομή των ποικιλιών και των τύπων οίνου που παράγονται.
Οι πεδινές εκτάσεις και το ένα τρίτο των πλαγιών με το χαμηλότερο υψόμετρο έχουν πιο γόνιμα εδάφη και καλύτερη παροχή νερού, παρέχοντας τη δυνατότητα έτσι για εντονότερο ρυθμό ανάπτυξης και υψηλότερες αποδόσεις, και χρησιμοποιούνται κυρίως για την παραγωγή μη αφρωδών και αφρωδών οίνων ποιότητας, οι οποίοι χαρακτηρίζονται από φρεσκάδα και βελούδινη υφή / λιπαρότητα.
Η περιοχή παρέχει ισορροπημένους οίνους, οι οποίοι κατά μέσο όρο εκχυλίζονται, με αρώματα ανθέων (άνθη αμπέλου, ακακία, βασιλικός) και φρούτων (βερίκοκα, εσπεριδοειδή, μούρα), μέτριο αλκοολικό τίτλο ή φρουτώδες (εξωτικά φρούτα, εσπεριδοειδή).
Για τον έλεγχο της βλαστικής ανάπτυξης, χρησιμοποιείται κατά κανόνα εναλλακτική μακροπρόθεσμη κάλυψη με γρασίδι των διαστημάτων μεταξύ των σειρών και τα φορτία των καρπών ανά πρέμνο κατά τη συγκομιδή είναι μεγαλύτερα απ’ ό,τι αλλού.
Η έκταση που βρίσκεται στο μέσο των πλαγιών (σε υψόμετρο 280-300 m) είναι το τμήμα της περιοχής με το υψηλότερο δυναμικό· παράγει οίνους που χαίρουν ιδιαίτερης εκτίμησης.
Οι μέτριας κλίσης πλαγιές οι οποίες έχουν νότιο, νοτιοανατολικό και νοτιοδυτικό προσανατολισμό, λεπτά εδάφη, μέση γονιμότητα και εκτάσεις ασβεστολιθικού πετρώματος, καλλιεργούνται για την παραγωγή μη αφρωδών και αφρωδών οίνων ποιότητας αρωματικού τύπου, οι οποίοι εκμεταλλεύονται πλήρως το δυναμικό ποιότητας όσον αφορά τα έντονα, ισορροπημένα, φρέσκα και φρουτώδη αρώματα.
Οι ερυθροί οίνοι προέρχονται από αμπελώνες που έχουν κυρίως νότιο προσανατολισμό καθώς και λεπτότερα και λιγότερο γόνιμα εδάφη –συνθήκες που τους καθιστούν λιγότερο έντονους· έτσι διασφαλίζεται η απόλυτη έκθεση της κόμης στον ήλιο και οι ιδανικές συνθήκες για τη συσσώρευση πολυφαινολών και σακχάρων.
Έχουν έντονο χρώμα και είναι πλούσιοι σε βασικά αρώματα μύρτιλων, βατόμουρων, δαμάσκηνων και μαύρων κερασιών.
Οι αμπελουργικές περιοχές Ceptura, Tohani και Merei απολαμβάνουν το πλεονέκτημα της άφθονης ηλιακής θερμότητας και των εδαφών ελαφριάς υφής, με αποτέλεσμα την παραγωγή μη αφρωδών ερυθρών οίνων που είναι στιβαροί, με γεμάτο σώμα, έντονη γεύση και υψηλότερη χρωματική ένταση.
Τοπικά, στο δυτικό τμήμα του ορεινού όγκου Dealu Mare (οινοποιητικά κέντρα Valea Călugărească και Urlați-Ceptura), τα εδάφη με υψηλή περιεκτικότητα σε οξείδιο του σιδήρου, που αποτελούνται από ερυθρή άργιλο, μάργα και λεπτή κοκκινωπή άμμο, παράγουν οίνους με ιδιαίτερα οργανοληπτικά χαρακτηριστικά –μέσης και υψηλής χρωματικής έντασης, λιπαρούς, έντονα αρωματικούς και φρουτώδεις (αφρώδεις οίνοι ποιότητας, ημιαφρώδεις οίνοι), καθώς και με χαρακτηριστικά όπως διακριτά αρώματα ανθέων και ιδιαίτερη φρεσκάδα.
Τα εδάφη της περιοχής αυτής είναι ιδιαίτερα πρόσφορα και χρησιμοποιούνται για την παραγωγή λευκών οίνων που είναι χαρακτηριστικά αρωματικοί, ισορροπημένοι, αποκτούν τα χαρακτηριστικά τους χάρη στην εκχύλιση των στεμφύλων, έχουν ορυκτώδη χαρακτήρα και ιδιαίτερα ανθώδη και βοτανικά αρώματα.
Βρίσκονται κυρίως σε ανατολικές και δυτικές πλαγιές, με λιγότερο αυξημένα επίπεδα θερμότητας και ηλιοφάνειας, χάρη στα οποία διατηρείται καλύτερα η οξύτητα και εξασφαλίζεται το φρουτώδες των μη αφρωδών και ημιαφρωδών οίνων.
Η παρουσία στην περιοχή, ιδίως στο ανατολικό τμήμα του αμπελώνα (οινοποιητικά κέντρα Pietroasa και Breaza), βραχώδους εδάφους με υψηλή περιεκτικότητα σε ανθρακικό ασβέστιο, αξιοποιείται για την καλλιέργεια των χαρακτηριστικών αρωματικών ποικιλιών μη αφρωδών οίνων και αφρωδών οίνων ποιότητας αρωματικού τύπου, οι οποίοι εκχυλίζονται, είναι δροσεροί, με ορυκτώδη χαρακτήρα και σύνθετα διακριτά αρώματα ανθέων (ακακία, βασιλικός, μέλι).
Επίσης, το ανατολικό τμήμα του αμπελώνα, το οποίο είναι φυτεμένο σε σαρματικό ασβεστόλιθο, άργιλο, ψαμμίτη και αποθέσεις λεπτής άμμου και χαλικιού, χρησιμοποιείται για την παραγωγή ερυθρών οίνων με υψηλή χρωματική ένταση και λευκών οίνων με έντονο φρουτώδη χαρακτήρα.
Η έκταση που βρίσκεται στο μεγαλύτερο υψόμετρο (300-380 m) χαρακτηρίζεται από υψηλά επίπεδα ηλιοφάνειας και εξαιρετικό δυναμικό, με τα λιγότερο γόνιμα εδάφη και την υψηλή περιεκτικότητα σε ασβεστολιθικά πετρώματα, με νότιο προσανατολισμό που ευνοεί τις ερυθρές ποικιλίες, δυτικό και βορειοδυτικό προσανατολισμό που ευνοεί τις λευκές ποικιλίες και υψίπεδα όπου αξιοποιούνται πλήρως οι πιο εύρωστες ποικιλίες.
Οι λευκοί οίνοι που παράγονται εκεί είναι πιο φρουτώδεις με εντονότερο ορυκτώδη χαρακτήρα.
Οι αμπελώνες στις δυτικές πλαγιές προστατεύονται από την έντονη ηλιοφάνεια που χαρακτηρίζει τα αμπελοτεμάχια με νότιο προσανατολισμό και, σε συνδυασμό με τις πιο ήπιες θερμοκρασίες σε μεγάλο υψόμετρο, διατηρούν καλύτερα την οξύτητα των σταφυλιών και τις αρωματικές βοτανικές και ανθώδεις νότες.
Ταυτόχρονα, λόγω της μειωμένης έντασης που οφείλεται στα λιγότερο γόνιμα εδάφη και στις πιο ήπιες θερμοκρασίες σε μεγάλα υψόμετρα, οι ερυθροί οίνοι (αφρώδεις οίνοι ποιότητας, αφρώδεις οίνοι ποιότητας αρωματικού τύπου και ημιαφρώδεις οίνοι) από την περιοχή αυτή έχουν γεμάτο σώμα, είναι στιβαροί, πλούσιοι σε τανίνες και με εξαιρετική δυνατότητα παλαίωσης.
9.
Άλλες ειδικές προϋποθέσεις (συσκευασία, επισήμανση, άλλες προϋποθέσεις) Προϋποθέσεις για την επισήμανση Νομικό πλαίσιο: Στην εθνική νομοθεσία Τύπος επιπλέον προϋπόθεσης: Συμπληρωματικές διατάξεις σχετικά με την επισήμανση